kardosdrur/scandi-wiki huggingface dataset:
Stefan Schröder

Stefan Schröder (født 17. juli 1981 i Schwerin) er en tysk håndboldspiller, der spiller for den tyske Bundesligaklub HSV Hamburg.

Klubhold 
 SV Post Schwerin
 SG Flensburg-Handewitt
 HSG Düsseldorf
 HSV Hamburg (2005-)

Landshold 
Schröder spiller desuden for det tyske landshold, som han debuterede for den 15. marts 2002 i en kamp mod Schweiz. Her var han blandt andet med til at vinde VM-guld i 2007.

Eksterne henvisninger 

 Stefan Schröders spillerprofil på HSV Hamburgs officielle hjemmeside 

Håndboldspillere fra Tyskland
Håndboldspillere fra SG Flensburg-Handewitt
Håndboldspillere fra HSV Hamburg
Personer fra Schwerin
Janet Jagan

Janet Rosalie Jagan (20. oktober 1920, i Chicago, USA – 28. marts 2009) var Guyanas præsident i perioden 1997-99.

Janet Rosenberg blev gift med Cheddi Jagan i 1943, og få måneder derefter flyttede de til hans fædreland, Guyana. I 1950 grundlagde de det venstreorienterede People's Progressive Party. Janet Jagan var partiets generalsekretær i perioden 1950-70.

Cheddi Jagan var flere gange premierminister og præsident. Efter hans død i 1997 blev Janet Jagan selv premierminister og kort derefter præsident. I 1999 trak hun sig tilbage fra embedet af helbredsgrunde.

Ekstern henvisning 
 Om Janet Jagan (på engelsk) 

Guyanas præsidenter
Kvindelige regeringschefer
Politikere fra Guyana
Naima Mora

Naima Mora (født 1. marts 1984 i Detroit, Michigan) er en amerikansk fotomodel, der vandt sæson 4 af America's Next Top Model. Hendes far er en mexicansk og afrikansk-amerikansk mand og hendes mor er en irsk afrikansk-amerikansk kvinde. Naima har fem søskende; heriblandt hendes næsten identiske tvillingesøster Nia, som er fotograf.
Naima er opkaldt efter John Coltranes sang Naima.

Fotomodeller fra USA
Deltagere i America's Next Top Model
Christian Sprenger

Christian Sprenger (født 6. april 1983 i Ludwigsfelde, Østtyskland) er en tysk håndboldspiller, der spiller for den tyske Bundesligaklub THW Kiel.

Klubhold 
 SC Magdeburg (2002-2009)
 THW Kiel (2009-)

Med SC Magdeburg var blandt andet med til at vinde det tyske mesterskab og EHF Cuppen i 2001, samt Champions League i 2002.

Landshold 
Sprenger spiller desuden for det tyske landshold i 2001, som han debuterede for den 4. januar 2002. Han har (pr. januar 2009) optrådt 46 gange for holdet og scoret 99 mål.

Eksterne henvisninger 

Håndboldspillere fra Tyskland
Håndboldspillere fra SC Magdeburg
Håndboldspillere fra THW Kiel
Martin Strobel

Martin Strobel (født 5. juni 1986 i Rottweil) er en tysk tidligere håndboldspiller, der spillede for HBW Balingen-Weilstetten og TBV Lemgo samt det tyske landshold. Hans foretrukne position var som playmaker.

Klubhold 
I sin seniorkarriere spillede Strobel i HBW Balingen-Weilstetten (2005-2008), derpå i TBV Lemgo (2008-2013), inden han vendte tilbage til HBW Balingen-Weilstetten (2013-2020). Han indstillede sin karriere på grund af en knæskade sammenholdt med coronapandemien.

Landshold 
Strobel deltog med det tyske juniorlandshold ved EM i 2006, hvor holdet vandt sølv.

Strobel debuterede for det A-landshold 5. april 2007 i en kamp mod . Hans første slutrundedeltagelse kom ved VM i 2009 i Kroatien. Han var med til at blive europamester ved EM 2016, og han var med på det tyske hold til OL 2016 i Rio de Janeiro. Her vandt tyskerne deres indledende gruppe og besejrede derpå  i kvartfinalen. I en tæt semifinalen tabte de derpå til , der endte med at få sølv efter at have tabt finalen til , mens tyskerne sikrede sig bronze ved at besejre . Sammen med resten af holdet modtog han senere samme år Silbernes Lorbeerblatt, Tysklands højeste idrætspris. Ved VM 2019 pådrog han sig en knæskade, der kostede ham næsten et års pause. Han nåede i alt 147 landskampe og scorede her 168 mål.

Referencer

Eksterne henvisninger 

Håndboldspillere fra Tyskland
Håndboldspillere fra TBV Lemgo
Håndboldspillere ved sommer-OL 2016
Deltagere for Tyskland ved sommer-OL 2016
Olympiske bronzemedaljevindere fra Tyskland
Medaljevindere ved sommer-OL 2016
Olympiske medaljevindere i håndbold
André Gide

André Paul Guillaume Gide (født 22. november 1869, død 19. februar 1951) var en fransk forfatter der vandt Nobelprisen i litteratur i 1947.

Udvalgt bibliografi 
 Den umoralske (L'Immoraliste, 1902)
 Den snævre port (La Porte étroite, 1909)
 Vatikanets kældre (Les Caves du Vatican, 1914)
 Gertrude: Pastorale-symfonien (La Symphonie pastorale, 1919)
 Corydon (1924, essays)
 Hvis hvedekornet ikke dør (Si le grain ne meurt, 1924, selvbiografi)
 Falskmøntnerne (Les Faux-monnayeurs, 1925)
 Voyage au Congo (1927, rejser)
 Retour de l'U.R.S.S. (1936, rejser)

Litteratur 
 Henrik Rasmussen, Frihedens pris - André Gides liv og værk, Lindhardt og Ringhof, 2012. .

Ekstern henvisning 

 André Gide på Wikisource (på fransk)
 

Romanforfattere fra Frankrig
Nobelprismodtagere i litteratur
Nobelprismodtagere fra Frankrig
Essayister fra Frankrig
Rejsebogsforfattere fra Frankrig
Selvbiografer fra Frankrig
Curt Bie

Curt Emil Gotfred Bie (1. august 1896 i Førslev ved Fuglebjerg – 10. juli 1989) var en dansk arkitekt, der var knyttet til Københavns Kommune. Hans hovedværk er Den hvide Kødby på Vesterbro i København.

Bie knyttedes fra 1925, da Poul Holsøe blev stadsarkitekt, til Stadsarkitektembedet i København. Næsten hele hans virksomhed har derfor været her, medens hans private arbejder mest har bestået af ombygninger eller konkurrenceprojekter. 

Forældre: Herredsfoged, senere i Horsens Hans Adolph Bie og Caroline Ferdinandine Grønning. Gift første gang 10. februar 1923 i København med Edith Bisgaard Christensen, f. 5. juni 1899 smst., d. 1965. Gift anden gang 24. juli 1970 i Gladsaxe med danselærer Kirsten Busk Mikkelsen, f. 6. december 1901 i Fåborg, d. 31. juli 1995 i München, datter af maleren Marius Mikkelsen og Maren Busk.

Uddannelse 
Student 1914, cand.phil. (filosofikum) året efter, undervist hos C.V. Aagaard og på G. Vermehrens Tegneskole, optaget på Kunstakademiets bygningstekniske skole 1915, afgang 1917; derefter elev i bygningsskolens 1. og 2. klasse indtil 1922. Medhjælper hos Louis Hygom 1917-24.

Stipendier 
 K.A. Larssens Legat 1926
 Akademiets 1928
 Rejser: 1920'erne og 30'erne Sverige, Norge, England, Frankrig, Holland, Belgien

Stillinger 
 Arkitekt i Stadsarkitektens Direktorat, Københavns Kommune 1925-49, afdelingsarkitekt 1949-66
 Lærer i husbygning ved Det tekniske Selskabs skoler i København

Udstillinger 
 Charlottenborg 1928

Værker 
Som ledende medarbejder ved Stadsarkitektembedet:
 Boligkarre ved Enghaveparken (1927-28)
 Enghaveparken (1928)
 Bygninger for kommunale institutioner ved Enghaveparken (1929-30)
 Kiosker og plakatsøjler (1931)
 Den hvide Kødby (1931-34, sammen med Tage Rue, fredet)
 Hans Nansens Gård, Gyldenløvesgade, for Københavns skattevæsen (1931 og 1934-35)
 Aldersrenteboligen Utterslevgård (1937-38)
 Boligkarre ved Tagensvej med sygeplejerskeboliger (1941-42)
 Boligkarre på Mågevej (1942-43)
 Boligkarre ved Lyrskovgade og Vesterfælledvej (1943-44­)
 Badeanstalt med svømmehal ved Frankrigsgade (1943-44)
 Nybygning til Sankt Hans Hospital, Roskilde

Præmierede projekter 
 Byplan for Rønne (sammen med V. Dam-Jensen og Tage Matthissen)
 Gravmæler (1924)
 Nationalmuseum i Kastellet (1928)
 Alderdomshjem for Handels- og Kontoristforeningen (1930)
 Landbrugsbygning (1938, sammen med landbrugskandidat J. Holsøe)

Kilder 
 Weilbachs Kunstnerleksikon 1947 og 1994

Eksterne henvisninger 
 

Arkitekter fra Danmark
Danskere i 1900-tallet
Modernistiske arkitekter
Personer i Kraks Blå Bog (afdøde)
Jens Tiedtke

Jens Tiedtke (født 10. oktober 1979 i Koblenz, død oktober 2019) var en tysk håndboldspiller, der spillede som stregspiller for den tyske Bundesligaklub HSG Wetzlar. Han kom til klubben i 2012 fra ligarivalerne TV Großwallstadt.

Landshold 
Schröder debuterede for det tyske landshold den 19. oktober 1999 i en kamp mod Polen. Han var en del af den tyske trup ved både VM i 2005 og VM i 2009.

Referencer

Eksterne henvisninger 

 www.jens-tiedtke.de  Jens Tiedtkes private hjemmeside

Håndboldspillere fra Tyskland
Håndboldspillere fra TV Großwallstadt
Håndboldspillere fra HSG Wetzlar
Personer fra Koblenz
Michael Müller (håndboldspiller)

Michael Müller (født 19. september 1984 i Würzburg) er en tysk håndboldspiller, der har spillet for den tyske Bundesligaklub HSG Wetzlar siden 2012.

Klubhold 
 HaSpo Bayreuth (2001-2006)
 TV Großwallstadt (2006-2009)
 Rhein-Neckar Löwen (2009-2012)
 HSG Wetzlar (2012-)

Landshold 
Müller debuterede for det tyske landshold, den 20. marts 2008 i en kamp mod Tunesien. Han blev udtaget til træner Heiner Brands trup til VM i 2009 i Kroatien.

Eksterne henvisninger 

 
 Michael Müllers spillerprofil  på Rhein-Neckar Löwens hjemmeside.

Håndboldspillere fra Tyskland
Håndboldspillere fra TV Großwallstadt
Håndboldspillere fra Rhein-Neckar Löwen
Håndboldspillere fra HSG Wetzlar
Personer fra Würzburg
William Makepeace Thackeray

William Makepeace Thackeray (født 18. juli 1811 i Kolkata, Britisk Indien, død 24. december 1863) var en engelsk forfatter.

Udvalgt bibliografi 
 The Luck of Barry Lyndon (1844, filmatiseret af Stanley Kubrick)
 Vanity Fair (1848)
 Pendennis (1848-50)
 The History of Henry Esmond (1852)
 The Newcomes (1855)

Eksterne henvisninger 

 William Makepeace Thackeray på Wikisource 
 

Romanforfattere fra England
Romanforfattere fra Storbritannien
Briter i 1800-tallet
Lord

En lord er en britisk adelsmand; mandlige adelige (dog ikke hertuger) tiltales lord. Det kvindelige modstykke til en lord er en lady. Det britiske parlaments overhus hedder House of Lords, da alle adelige plejede at have ret til at sidde der. Siden 1999 sidder kun visse adelige stadig i Overhuset.

I Skotland er titlen, der svarer til baron, Lord of Parliament. Laird er en skotsk variant af det engelske lord. Det er ikke en adelstitel, men benævner snarere en skotsk Lord of the Manor, ejeren af et større gods. Det er ikke selvfølgeligt, at en Laird besidder visse privilegier i lokalområdet.

Det danske "Lavard" (som i Knud Lavard) deler etymologisk oprindelse med lord og betyder egentlig "brødgiver".

Se også
Adel i Storbritannien

Kilder

Adelige titler
Tilda Swinton

Katherine Mathilda "Tilda" Swinton (født 5. november 1960) er en britisk skuespiller. Hun har bl.a. vundet en Oscar for bedste kvindelige birolle for rollen som Karen Crowder i Michael Clayton.

Udvalgt filmografi

Referencer

Eksterne henvisninger 

 

Personer fra London
Filmskuespillere fra England
Tv-skuespillere fra England
Oscar for bedste kvindelige birolle
Shirley MacLaine

Shirley MacLaine (født Shirley MacLean Beaty; 24. april 1934 i Richmond, Virginia) er en amerikansk skuespiller, danser, forfatter og aktivist, der har haft en karriere, der strækker sig over flere årtier.

MacLaine begyndte sin karriere som danser og optrådte på Broadway i begyndelsen af 1950'erne. Hun fik hurtigt opmærksomhed for sin talentfulde dans og blev kendt for sin unikke kombination af elegance og komisk timing. Senere skiftede hun fokus til film, hvor hun opnåede stor succes.

Hun har medvirket i en bred vifte af filmgenrer, herunder drama, komedie og musicals. Nogle af hendes mest kendte film inkluderer Nøglen under måtten (1960), hvor hun spillede over for Jack Lemmon, Tid til kærtegn (1983), der indbragte hende en Oscar for Bedste Kvindelige Hovedrolle, og "Steel Magnolias" (1989).

Shirley MacLaine er også kendt for sin spirituelle søgen og har skrevet flere bøger om emnet, herunder "Out on a Limb" og "Dancing in the Light". Hendes åbne og kontroversielle holdninger har gjort hende til en bemærkelsesværdig stemme inden for alternative og spirituelle tanker.

Udover sin succes som skuespillerinde og forfatter har MacLaine også engageret sig i politiske og sociale spørgsmål. Hun har været en aktiv fortaler for LGBT-rettigheder og miljøbevidsthed.

Shirley MacLaine er kendt for sin karisma, talent og utrættelige energi. Hun har modtaget flere priser og nomineringer i løbet af sin karriere, herunder en Academy Award, en Golden Globe og en BAFTA Award. Hendes mangeårige bidrag til film og kunstverdenen har gjort hende til en elsket og respekteret skikkelse inden for underholdningsindustrien

Trivia 
Hun er Warren Beattys storesøster.

Udvalgt filmografi 
 Jorden rundt i 80 dage (1956)
 Nøglen under måtten (1960)
 Irma la Douce (1963)
 Sweet Charity (1969)
 Han kom, Han så, Han skød (1970)
 Being There (1979)
 Tid til kærtegn (1983, Oscar for bedste kvindelige hovedrolle)
 Ud og køre med de skøre 2 (1984)
 Steel Magnolias (1989)
 Postcards from the Edge (1990)
 Bewitched (2005)

Eksterne henvisninger 
 

Skuespillere fra USA
Hollywood Walk of Fame
Oscar for bedste kvindelige hovedrolle
Australian Open-mesterskabet i herresingle 2009

Australian Open 2009 i herresingle var en del af Australian Open 2009 – det var 97. gang der blev spillet om herresingletitlen ved Australian Open. Turneringen blev afviklet i to faser. Først spilledes kvalifikationen, hvor 128 spillere spillede om 16 ledige pladser i hovedturneringen. I hovedturneringen fik de 16 kvalifikanter selskab af 104 spillere, der havde sikret sig direkte adgang til hovedturneringen på grundlag af deres verdensranglisteplacering, samt otte spillere som deltog på et wildcard. Hovedturneringen havde således deltagelse af 128 spillere.

Turneringen blev vundet af Rafael Nadal fra Spanien, som i finalen vandt 7-5, 3-6, 7-6, 3-6, 6-2 over Roger Federer fra Schweiz. Triumfen var Nadals sjette Grand Slam-titel i herresingle men hans første i Australian Open, idet hans indtil da bedste resultat var en semifinaleplads i 2008. Samtidig blev han den første spanier, der vandt herresingletitlen ved Austalian Open. Nadal forhindrede dermed Federer i at tangere Pete Sampras' rekord for flest Grand Slam-titler i herresingle. Sampras var stadig bedst med 14 titler, mens Federer fortsat var noteret for 13.

I hovedturneringen blev 20 af de 127 kampe først afgjort i femte sæt, hvilket var det højeste antal siden 1988, og det var endvidere første gang siden 1988, at finalisterne skulle bruge fem sæt til at afgøre finalen.

Eneste danske islæt var Frederik Løchte Nielsen, som deltog i kvalifikationsturneringen. Han tabte imidlertid i første runde til Jevgenij Korolev fra Rusland med 6-4, 6-1.

Hovedturnering

Øverste fjerdedel

Anden fjerdedel

Tredje fjerdedel

Nederste fjerdedel

Kvartfinaler, semifinaler og finale

Kilder / eksterne henvisninger 
 Australian Open – Draws – Men's singles 

Herresingle 2009
2009
ATP Tour 2009
Sankt Anna

Sankt Anna var ifølge traditionen Jomfru Marias moder. I kristen tradition har hun dermed en særlig rolle, som Marias opdrager og som mormor til Jesus Kristus. Dette er særligt betydningsfuldt i de kirkesamfund, som praktiserer helgendyrkelse. Hverken Anna eller hendes mand Joachim er nævnt i Det nye testamente. Den ældste omtale er i Jakobs Forevangelium fra det 2. århundrede, men der er ingen grund til at fæste lid til dette som en historisk korrekt fremstilling. I mangel på oplysninger om dem kaldes de Anna og Joachim.

Hun er ofte kendt under tilnavnet Anna selvtredje, som refererer til den kendteste fremstilling af hende i kunsten: Siddende med Jomfru Maria på skødet, der igen har Jesusbarnet som i sit skød. 

I Den katolske kirke er hun formelt omtalt som "Guds allerhelligste mors hellige mor".

Hun fejres i den romersk-katolske kirke sammen med sin mand Joachim den 26. juli. Det er desuden en ekstra festdag den 9. december, dagen efter festen for Mariæ undfangelse. I ortodokse kirke fejres parret sammen den 9. september.

Anna var før reformationen en vigtig helgen i Norden. Hun var den beskyttende værnehelgen for en rækker grupper, og dertil blev hun og Joachim af flere ordenssamfund fremhævet som et forbillede for ægtepar. Ligeledes blev Anna også billedet på den perfekte mormor.

Relikvier 
Hendes jordiske rester skal været bragt til Konstantinopel i år 710. I 1333 var de fortsat i Hagia Sophia, men herefter blev de så delt mellem Jerusalem og Rom. I Rom findes der afbildninger af hende fra det 700-tallet i Santa Maria Antiqua, hvorfor hendes helgendyrkelse her er af betydelig ælde. 

Senere har en række steder hævdet, at de besidder relikvier fra den hellige Anna: Düren i Rhinland (hovedet), Wien (en arm), Apt-en-Provençe, Canterbury, Reading og Durham. Ifølge traditionen i Apt ble hendes legeme bragt dertil af Lazarus, gemt væk af Auspicius i det 300-tallet og så genfundet under Karl den Store. I 1664 blev de lagt i et smukt kapel. Hovedet blev ifølge en anden tradition opbevaret i Mainz indtil 1510, hvor det blev stjålet og bragt til Düren. 

Det er ikke sammenhæng mellem de forskellige traditioner, og der er derfor ingen sikker viden, hvorvidt nogen af de angivelige relikvier er ægte.

Eksterne henvisninger 

 The Protoevangelium of James, The Birth of Mary 
 Pseudo Matteus evangelium

Tjek fødsels- og dødsår
Helgener
Jomfru Maria
Georg Wittrock (arkitekt)

Georg Johan Simon Wittrock (født 4. august 1843 i København, død 17. september 1911 sammesteds) var en dansk historicistisk arkitekt. Han var i kompagniskab med Johan Schrøder, indtil denne blev bygningsinspektør.

Han var søn af premierløjtnant, senere oberstløjtnant Frederik Christian Wittrock og Augusta Rosalie Emilie Unna. Wittrock blev tømrersvend, gik på Teknisk Institut, blev optaget på Kunstakademiet januar 1862, i Arkitektskolens forberedelsesklasse januar 1863, i 1. ornamentklasse oktober 1863, på ny i Arkitektskolens forberedelsesklasse januar 1865. han var medarbejder hos J.D. Herholdt vinteren 1863, arbejdede 1876-1889 i kompagniskab med Johan Schrøder.

Han blev gift 3. december 1885 i København med Bertha Frederik­ke Pauline Rømer (24. marts 1861 i København – 25. marts 1948 i København), datter af skibsmægler Søren Niels Rømer og Sophie Christine Wiese. Han er urnebegravet på Vestre Kirkegård.

Værker 
Sammen med Johan Schrøder:
 Helgolandsgade 2/Vesterbrogade 13, København (1875)
 Østergade 34 (1876, nedrevet 1901)
 Svaneapoteket, Østergade 18, København (1877, ombygget)
 Schimmelmanns Palæ, Bredgade 28, ombygningen til koncertpalæ for A/S Koncertpalaiset (Odd-Fellow Palæ) (1884-90, sammen med Johan Schrøder, koncertsalen nedbrændt 1992, pavillonernes kupler mod Bredgade nedtaget)
 Vesterbrogade 2B/Jernbanegade (1886?, nedrevet?)
 Th. Wessel & Vetts dampvæveri, Landskronagade, København (1887, nedrevet)
Alene:
 Ombygning af Café Boulevard til Concert du Boulevard (1875; senere (1881) ombygget til Etablissement National og igen senere National Scala, nedrevet)
 Bygninger til Ebberødgårds Arbejds- og Plejehjem (1892, senere Svaneparken, Frederiksborg Amts plejehjem for psykisk syge, udvidet 1916-23 ved Johannes Magdahl Nielsen og senere)
 Restaurering af Ledreborg ved Lejre (1901-08)
 Nybygning til Birkerød højere Almen- og Kostskole (1905)
 Nybygnin­ger ved Charlottenlund Travbane, Charlottenlund

Noter

Kilder 
 Weilbachs Kunstnerleksikon 1947 og 1994

Arkitekter fra Danmark
Personer fra København
Danskere i 1800-tallet
Danskere i 1900-tallet
Historicistiske arkitekter
Olivia de Havilland

Dame Olivia de Havilland, DBE (/dəˈhævɪlənd/; født 1. juli 1916 i Tokyo, Japan, død 26. juli 2020 i Paris) var en britisk-amerikansk skuespillerinde.

Hun var skuespilleren Joan Fontaines storesøster, som hun havde en offentlig kendt fejde med, der varede hele deres voksenliv. I 1941 blev de begge nomineret til en Oscar for bedste kvindelige hovedrolle, Joan endte med at tage Oscar-statuetten med hjem. Olivia de Havilland vandt efterfølgende prisen to gange i henholdsvis 1946 og 1949.

Udvalgt filmografi 
 En skærsommernatsdrøm (1935)
 Den lette brigades angreb (1936)
 Robin Hoods eventyr (1938)
 Borte med blæsten (1939)
 Hold Back the Dawn (1941)
 To Each His Own (1946, Oscar for bedste kvindelige hovedrolle)
 The Snake Pit (1948)
 The Heiress (1949, Oscar for bedste kvindelige hovedrolle)
 My Cousin Rachel (1952)
 Hush… Hush, Sweet Charlotte (1964)
 I remember better when i paint (2009)...stemme.

Referencer

Eksterne henvisninger 
 
 

Skuespillere fra USA
Skuespillere fra Storbritannien
Personer fra Tokyo
Amerikanere i 1900-tallet
Briter i 1900-tallet
Amerikanere i 2000-tallet
Briter i 2000-tallet
Oscar for bedste kvindelige hovedrolle
Personer tildelt Commander of the Order of the British Empire
Hollywood Walk of Fame
Hundredårige
Æreslegionen
Errol Flynn

Errol Leslie Thomson Flynn (20. juni 1909 – 14. oktober 1959) var en australsk-amerikansk skuespiller.

Udvalgt filmografi 
 Captain Blood (1935)
 Den lette brigades angreb (1936)
 The Prince and the Pauper (1937)
 Robin Hoods eventyr (1938)
 The Sea Hawk (1940)
 Objective, Burma! (1945)
 Don Juans eventyr (1948)
 Arvingen til Ballantrae (1953, efter en roman af Robert Louis Stevenson)
 Og solen går sin gang (1957, efter en roman af Ernest Hemingway)

Andet 
 I filmen The Aviator er Errol Flynn spillet af Jude Law
 Hans søn Sean Flynn var en krigsfotograf der forsvandt i Cambodja i 1970

Eksterne henvisninger 

 

Skuespillere fra Australien
Skuespillere fra USA
Personer fra Hobart
Haubits

En haubits (fra tjekkisk houfnice) er en relativt kortløbet kanon, som affyrer artillerigranater med middel mundingshastighed, som regel i krumme baner. Haubitser er specielt egnet som feltartilleri i kuperet og/eller bebygget terræn. Moderne haubitser er som regel enten selvkørende (motoriserede) eller bliver trukket af andre køretøjer. Sidstnævnte vil let kunne flyttes med helikoptere.
 
En haubits er en mellemting mellem en almindelig kanon og en mortér. Haubitsens korte løb og granaternes mindre drivladninger giver vægtfordele, men forringer rækkevidden og præcisionen. Det amerikanske luftvåbens AC-130-fly anvendte i en årrække en 105 mm haubits grundet vægt/ildkraftforholdet.

Salget af haubitser fra den svenske våbenfabrikant Bofors til den indiske hær i 1986 udviklede sig til en stor bestikkelsessag.

Galleri

Referencer

Eksterne henvisninger 

 French Artillery of the Napoleonic Wars (engelsk)

Artilleri
USA's højesteretspræsident

USA's højesteretspræsident (Chief Justice of the United States) er leder af den dømmende gren af USA's regering og den ledende dommer i USA's højesteret. Som den højeste juridiske embedsmand i USA leder højesteretsdommeren højesterettens pligter, og præsiderer over rigsretssager mod præsidenten i Senatet. I moderne traditioner har højesteretspræsidenten også til opgave at modtage den tiltrædende præsidents embedsed, selvom dette ikke er påkrævet i USA's forfatning eller nogen anden lov.

Den nuværende højesteretspræsident er John G. Roberts, Jr., der blev nomineret til embedet af præsident George W. Bush, og som tiltrådte embedet 29. september 2005 efter Senatets godkendelse af ham.

Højesteretspræsidentens løn fastsættes af Kongressen og er lidt højere end de andre medlemmer af højesteret. Pr. 2008 er den $ 217.400 pr. år.

Liste over højesteretspræsidenter 
Siden højesteret blev oprettet i 1789 har følgende 17 personer fungeret som højesteretspræsident:

Referencer

Eksterne henvisninger 

USA's retsvæsen
Højesteretspræsident
Strandarve-slægten

Strandarve-slægten (Honckenya) er en slægt med 4-6 arter, som er cirkumpolart udbredt. Det er stauder med pude- eller tæppedannende vækst. Planterne danner tykke jordstængler, der ofte har udstående knopper og hindeagtige blade. Pælerødderne er slanke. Stænglerne er nedliggende, mens de blomstrebærende dele er opstigende eller næsten oprette. Stænglerne kan være næsten firkantede i tværsnit. Bladene er siddende og modsatte, elliptiske til ovale (eller sjældnere: lancetformede) og sukkulente med hel rand og skarp spids. Blomsterne er 5-tallige og regelmæssige med hvide eller helt manglende kronblade. Frugterne er kuglerunde kapsler med ganske få frø.

Her beskrives kun den ene art, som er vildtvoksende i Danmark.

 Strandarve (Honckenya peploides)

 Honckenya ficifolia
 Honckenya frigida
 Honckenya minor
 Honckenya parva
 Honckenya polyandra

Nellike-familien